শিরিন হাতুন (    ; " মিষ্টি ", ১৫২১ সালে মারা যান) ছিলেন অটোমান সাম্রাজ্যের সুলতান দ্বিতীয় বায়েজিদের একজন উপপত্নী।   জীবন  শিরিন হাতুনের জন্মস্থান  সম্পর্কে কোনো তথ্য জানা যায় না। তবে অটোমান সুলতানদের স্ত্রীরা ছিলেন সাধারণত খ্রিস্টান বংশোদ্ভূত উপপত্নী। তারা উসমানীয় দাস ব্যবসার মাধ্যমে উসমানীয় সাম্রাজ্যের হারেমে এসেছিলেন এবং ইসলাম গ্রহণ করেছিলেন। তাদের আগমনের পর একটি দাস নাম দেওয়া হয়েছিল।Peirce, Leslie (1993). The Imperial Harem: Women and Sovereignty in the Ottoman Empire. Oxford: Oxford University Press. ISBN 0-19-508677-5.  শিরিন বায়েজিদের হারেমে প্রবেশ করেছিলেন যখন বায়জিদ একজন রাজপুত্র এবং আমাসিয়ার গভর্নর ছিলেন। তিনি ১৪৬৩ সালে বায়েজিদের প্রথম কন্যা আইনিশাহ সুলতান এবং ১৪৬৫ সালে প্রথম পুত্র শেহজাদে আবদুল্লাহর জন্ম দেন।  তুর্কি ঐতিহ্য অনুসারে, সকল রাজপুত্রকে তাদের প্রশিক্ষণের অংশ হিসেবে প্রাদেশিক গভর্নর হিসেবে কাজ করার আশা করা হত। ১৪৬৭-৬৮ সালে, শিরিন আবদুল্লাহর সাথে মানিসায় যান। তারপর ১৪৭০-এর দশকের গোড়ার দিকে ট্রাবজনে পাঠানো হয়। ১৪৮০ সালে, তারা দুজন মানিসায় ফিরে আসেন। ১৪৮১ সালের উত্তরাধিকার নিয়ে সংগ্রামের পর কোনিয়ায় যান।Uluçay, M. Çağatay. BAYAZID II. IN ÂILESI. p. 109.  সুলতান তাকে মিহালিচের এমাকিন গ্রামটি দান করেছিলেন। তিনি দুটি বিদ্যালয় দান করেছিলেন। একটি বুরসায় এবং অন্যটি মিহালিচে ছিল। তিনি ১৪৭০ সালে ট্রাবজন দুর্গের অভ্যন্তরে অবস্থিত দুটি মসজিদও নির্মাণ করেছিলেন। একটি আইনেসিলে  এবং অন্যটি "হাতুনিয়ে মসজিদ" নামে পরিচিত।   তিনি শিলের কাবাকাগাচ এবং কাদি গ্রামের পাশাপাশি শিলের কোচা ডেরে ক্রিকের চারটি বিদ্যমান কলকারখানার খরচ তিনি দিতেন।  ১৪৮৩ সালে শাহজাদে আবদুল্লাহর মৃত্যুর পরAl-Tikriti, Nabil Sirri (2004). Şehzade Korkud (ca. 1468-1513) and the Articulation of Early 16th Century Ottoman Religious Identity – Volume 1 and 2. pp. 311–12. শিরিন বুরসায় অবসর গ্রহণ করেন। অবসর গ্রহণের সময়, তিনি আবদুল্লাহর জন্য একটি সমাধি তৈরি করেছিলেন। সেখানে তাকে এবং তার মেয়েকে তাদের মৃত্যুর পরে সমাহিত করা হয়েছিল।Uluçay, M. Çağatay. BAYAZID II. IN ÂILESI. p. 109.   সন্তান  শিরিন হাতুনের দ্বিতীয় বায়েজিদের সাথে এক কন্যা এবং এক পুত্র ছিল:   আয়নিশাহ সুলতান (আমাস্যা,  ১৪৬৩ - বুর্সা,  ১৫১৪)। তিনি ১৪৯০ সালে আহমেদ বেগকে বিয়ে করেন। তাদের দুই কন্যা, হানজাদে হানিমসুলতান এবং নেসলিহান হানিমসুলতান, এবং এক পুত্র, সুলতানজাদে জাইনেদ্দিন বে ছিল। তাকে তার মা এবং ভাইয়ের সাথে বুরসা শহরে সমাহিত করা হয়েছিল।  শাহজাদে আবদুল্লাহ (আমাস্যা; .১৪৬৫ - কোনিয়া; ১১ জুন ১৪৮৩)। বায়েজিদের প্রথম পুত্র। তিনি অজানা কারণে মারা যান এবং তাকে বুরসায় সমাহিত করা হয়। ১৪৮০ সালে তিনি তার চাচাতো বোন নেরগিসজাদে ফেরাহসাদ সুলতানকে (যাকে নেরগিসজাদে ফেরাহসাহও বলা হয়। তিনি শাহজাদে মুস্তাফার কন্যা ছিলেন। তাকে বুরসায়, শিরিন হাতুনের সমাধিতে সমাহিত করা হয়েছিল) বিয়ে করেন এবং তাদের একটি ছেলে এবং দুই মেয়ে ছিল:  শাহজাদা ফুলান (১৪৮১-১৪৮৯)।  আইনিসাহ সুলতান (১৪৮২ - ১৫৪০), তিনি আহমেদ পাশাকে বিয়ে করেছিলেন। সিরিন হাতুনের সমাধিতে সমাহিত করা হয়।  শাহনিসা সুলতান (১৪৮৪, মরণোত্তর জন্ম - ১৫৪০), তিনি প্রথমে তার চাচাতো ভাই শাহজাদে মেহমেদ শাহকে (মৃত্যু ১৫১২ সালে, দ্বিতীয় বায়েজিদের পুত্র শাহজাদে শেহিনশার পুত্র) বিয়ে করেন। দ্বিতীয়বার তিনি মির্জা মেহমেদ পাশাকে (মৃত্যু ১৫১৭, যিনি আগে তার খালা ফাতমা সুলতানকে বিয়ে করেছিলেন) বিয়ে করেন।  তাদের একটি পুত্র ছিল। পুত্রের নাম সুলতানজাদে শেমসি আহমেদ পাশা। অবশেষে তিনি নুরি বেকে বিয়ে করেন।   তথ্যসূত্র    সূত্র        বিষয়শ্রেণী:১৬শ শতাব্দীর উসমানীয় সাম্রাজ্যের নারী বিষয়শ্রেণী:১৫শ শতাব্দীর উসমানীয় সাম্রাজ্যের নারী বিষয়শ্রেণী:উসমানীয় সুলতানদের উপপত্নী বিষয়শ্রেণী:১৬শ শতাব্দীর উসমানীয় সাম্রাজ্যের ক্রীতদাস বিষয়শ্রেণী:১৫শ শতাব্দীর উসমানীয় সাম্রাজ্যের ক্রীতদাস বিষয়শ্রেণী:১৬শ শতাব্দীর উসমানীয় সুলতানের সহধর্মিণী বিষয়শ্রেণী:১৫২১-এ মৃত্যু বিষয়শ্রেণী:জন্মের সাল অজানা বিষয়শ্রেণী:১৫শ শতাব্দীর উসমানীয় সুলতানের সহধর্মিণী